*Aprobat:*

*Director general*

**Mariana Dragoș**

**Simona Hanciș a fost premiată la**

**Gala Națională a Excelenței în Asistență Socială**

    Cu ocazia Zilei Mondiale a Asistenței Sociale, marți, 19 martie, la Ateneul Român, în cadrul Galei Naționale a Excelenţei în Asistenţă Sociala, careianca Simona Hanciş a fost desemnată câştigătoarea premiului “Asistentul social în domeniul protecţiei copilului”.

    Coordonatoarea Caselor de Tip Familial Violeta și Speranța de la Carei, din cadrul DGASPC Satu Mare se număra printre finaliștii Galei la categoria ”Premiul pentru asistentul social din domeniul protecţiei copilului”. Alături de ea, de la DGASPC Satu Mare au mai fost nominalizate Szeibel Tünde - categoria “Asistentul social din domeniul persoanelor cu dizabilităţi” și Nagy Piroska - “Asistentul social din domeniul persoanelor vârstnice şi îngrijirii la domiciliu”. În urma voturilor online toate cele trei candidate s-au situat în partea superioară a clasamentului, toți fiind niște oameni deosebiți, care merită cu adevărat recunoștință pentru munca lor. La gală au fost însoțite de o delegație condusă de directorul general al DGASPC Satu Mare, Mariana Dragoș, toți cei prezenți, dar și colegii rămași acasă, bucurându-se sincer de succesul Simonei.

***Biroul de presă***

***al DGASPC Satu Mare***